Downloaded from YTS.MX
A FILMBEN BÚVÁROK ÉS BÚVÁRMENTŐK ÁLTAL KÉSZÍTETT VALÓS FELVÉTELEK IS LÁTHATÓK
Official YIFY movies site: YTS.MX
EGYES JELENETEK ARCHÍV, REKONSTRUÁLT FELVÉTELEKET IS TARTALMAZNAK
LONG ISLAND, BAHAMÁK
Alessia, te mit gondolsz a halálról?
Őszintén szólva, még sosem gondolkoztam ezen.
Ha valakinek meg kell halnia, akkor úgy lesz.
Nem igazán gondolok a halálra. Nem félek tőle.
Eszembe sem jut, hogy a merülés végzetes lehet.
Húsz másodperc!
A FILMBEN MINDEN MERÜLÉST EGYETLEN LEVEGŐVÉTELLEL HAJTANAK VÉGRE
Tíz másodperc!
Öt, négy, három, kettő, egy.
Alessia Zecchini. Olaszország.
Négy perc. Világcsúcskísérlet.
Jól van, nézz rám!
A LEGMÉLYEBB LÉLEGZET
RÓMA, OLASZORSZÁG
Alessia délután született, 16:40 körül.
Aznap egy szemhunyásnyit sem aludtam,
a feleségemen és a lányomon járt az eszem.
Sosem fogom elfelejteni.
Ha valamire szívből vágyódik az ember…
arról sosem feledkezik meg.
Ez Alessia régi fogalmazása.
„Szoktad néha úgy érezni, hogy a környezeted, az osztálytársaid,
a barátaid, a szüleid
nem értik meg az álmaidat?”
Mindenáron valóra váltom az álmom.
Híres szabadtüdős búvár akarok lenni.
Natalja Molcsanova a legnagyobb példaképem.
Pontosan olyan akarok lenni, mint ő. Világbajnok.
Molcsanova több mint 40 szabadtüdős merülési csúcsot tart.
Igazi legenda a sportág történetében.
Igazából szégyellem, hogy ilyesmiről álmodom.
Pont úgy hangzik, mint mikor valakit kiskorában
megkérdeznek arról, mi akar lenni, ha felnő.
Kevesen értik, miért pont ez az álmom.
De édesapám közéjük tartozik.
Ő megérti a tenger és a merülés iránti szenvedélyemet.
Bármit megtennék azért, hogy valóra váljon az álmom.
Ha nincs álmunk, ami ösztönözne, nem érhetünk el semmit.
De a sikerért mindig nagy árat kell fizetni.
Alessia és Steve.
Nagyon szoros kötelék volt közöttük.
Miért kellett találkozniuk?
Mindig is hittem abban,
hogy semmi sem történik velünk véletlenül.
Mindig van egy vezérfonal.
Valami, ami egy bizonyos útra vezet.
Alessia és Stephen sok szempontból…
alkotott párt.
Sorszerű volt, hogy egymásra találjanak.
Elfogadtam, hogy amit csinál, veszélyes.
És ezzel megtanultam együtt élni.
ÍRORSZÁG NYUGATI PARTJA
Apa, gyere már!
Gyere már!
Gyere!
Mindig is kíváncsi voltam.
Lenyűgözött a vadon, az állatok és a tenger.
Stephen imádott a szabadban lenni.
Mindennap hajnali ötkor kimentünk úszni, mikor felkelt a nap.
Én lemerültem, sznorkeleztem,
ő meg fogta a kezem, és a saját kis felszerelésében úszva
mutatta, hogy hol vannak a halak.
„Melyik a legkisebb? Melyik a legnagyobb?
Melyik a legritkább bálnafaj? És a leggyakoribb?”
Csak úgy záporoztak a „Miért?” „Melyik?”
„Hol?” „Milyen gyakran?” és a „Mennyi?” kérdések.
A természet iránti érdeklődése David Attenborough filmjeivel kezdődött.
Új-Guinea közepén vagyok.
A Föld azon kevés pontjainak egyikén, amely még felfedezésre vár.
A fejembe vettem, hogy felfedező leszek.
Ámulattal néztem az Amazonasról, Kongóról és Indonéziáról készült felvételeket,
és elképzeltem, milyen lehet ott.
Keenan! De jól nézel ki!
Stephen már tinédzser volt, amikor elköltöztem otthonról.
Nem szívesen gondolok vissza erre.
Gyötör a lelkiismeret.
Nagyon megviselte a dolog. Teljesen összetört.
Emlékszem, 17 éves volt, és volt egy nagy veszekedésünk,
miután egy halom pénzt elivott a barátaival.
Az édesanyja aggódott, amiért ilyen fiatalon inni kezdett.
Nem tudta, mihez kezdjen magával, miután leérettségizett.
Nem tudta, hogyan kövesse az álmait.
Elképzelése sem volt.
Tizenhárom évesen már pontosan tudtam, mit akarok csinálni.
Akkoriban még nem volt könnyű tanfolyamot találni.
Mindenütt férfiak voltak.
TANFOLYAMI ÓRA RÓMA
Emlékszem, amikor Alessia megjelent az édesapjával.
A kislányra a nagy kék szemekkel.
Nem is hallottam Alessia hangját, mert csak nevetett.
OLASZ NEMZETI VÁLOGATOTT
Én úgy 100 métert tudtam megtenni.
Legtöbbünknek évekbe telt elérni ezt a távot.
Az a kislány meg végigúszott 105 métert.
Az emberben ilyenkor jó pár kérdés merül fel.
Gondoltam, „Mi lesz ebből?”
Elmentünk egy szabadtüdős versenyre.
Hajóról merültek, és egy követ használtak ellensúlyként.
Gondoltam, „Lássuk, meddig tudok lemerülni!”
Ha az ember visszatartja a lélegzetét,
sok mindent megérthet önmagával kapcsolatban.
Ötvenkét méter mélyre merültem.
- Jól van! - Szép volt!
A tény, hogy egy ilyen fiatal lány
ilyen mélységeket képes elérni,
sokak figyelmét felkeltette.
A szövetség aztán kiadott egy nyilatkozatot,
miszerint 18 éven aluliak nem vehetnek részt hivatalos versenyeken.
A legsötétebb pillanataimban sírtam.
Veszekedtem édesapámmal, az edzőmmel.
Azon töprengtem, mihez kezdek ezután.
Amikor az embert felkérik tanúnak, az egy megható pillanat,
ami szorosabbra fűzi a barátságot.
Én persze hónapokkal később tudtam meg, hogy tanú leszek,
ráadásul a srácoktól.
Nem tudtam, mit kezdjek az életemmel.
Kicsit aggódom is…
Nem akartam otthon maradni, megállapodni. Tudtam, hogy nem így kell lennie.
Nicsak, ki van itt!
Bátor vagy, hogy lefilmezed.
De aztán édesanyám megbetegedett.
Ne ronts el velem újabb kazettát!
Maura rákos lett.
Stephen és az öccse, Gary nagyon közel álltak az édesanyjukhoz.
Nagyon megrázta őket a dolog.
Elviszed anyát?
Rengeteg erőt adtak Maurának.
Nagyon fiatalon halt meg.
Stephen a saját bőrén tapasztalta meg, mennyire igazságtalan tud lenni a sors.
Ez teljesen átformálta az életszemléletét.
„Élj a mának, hisz nem tudhatod, mit tartogat a jövő.”
Magába akarta szívni az egész világot.
Az Amazonas, Kongó és Indonézia.
Mindig arról álmodtam, hogy eljutok ezekre a helyekre.
Régen gyűjtöttem a National Geographic kiadványait.
Az egyikben volt egy kép egy gorilláról, ami épp egy mocsáron gázolt át.
A fotó Kongó északi részén készült.
Kongóba akartam utazni, hogy láthassam a gorillákat.
Félelmetes élmény volt. Azelőtt sosem vállalkoztam ilyesmire.
Hogy hívnak?
Stephen. Steve.
- Stephen? - Igen.
- Keresztény vagy? - Igen.
- Mi Írországban… - Protestáns?
Nem, katolikus.
Pálmabor.
Igen.
Üdv!
Mikor lett a falu királynője?
- Hat éve. - Hat? Értem.
Az éjszakát ennél a családnál töltöm.
Aki átkel a folyón, azt sajnos eléri a folyami vakság.
Úgy tűnik, én is megbetegedtem. Ki kell kezeltetnem.
Végre!
Itt vagyunk a kongói határnál.
- Megjöttünk. - Jól van.
Gyermekkori álmom volt, hogy eljussak ide, és valóra vált.
Megvilágosodtam. Ráébredtem, hogy valami nem hétköznapi dolgot akarok csinálni.
Rá kellett jönnöm, mi az, és éreztem, hogy ismeretlen utak felé kell indulnom.
A merülés volt az életcélom.
Bár a négy év végtelen hosszú időnek tűnt,
biztattam magam, hogy tartsak ki.
Sokan biztosan azt mondták volna,
hogy inkább csinálnak valami mást.
De ő nem adta fel. Folytatta tovább.
Továbbra is eljárt az uszodába
és a tengerhez.
Akkor vált világossá, hogy valami hajtja belülről.
Boldog szülinapot !
Amikor 18 éves lett,
úgy robbant be, mint egy rakéta.
Rögtön kiderült, milyen képességei vannak.
Százötven métert úszott medencében.
Először csak hüledeztünk.
De Ilaria jobb volt.
Nem számítottam erre az eredményre.
Én voltam a legerősebb olasz versenyző.
Alessia volt az egyetlen, aki a nyomomba tudott érni.
De ő abban az időszakban teljesen meg volt kergülve.
Érkezik Alessia Zecchini a 200 méteres falnál.
Lássuk, lesz-e fordulás!
Nem, kijön a medencéből.
Nagyon fiatal volt, igazi kamasz.
Szomorú volt.
Feldúlt.
Kemény küzdelem volt.
Tudtam, hogy ha túltolom, abból nem jövök ki jól.
Ilaria Bonin!
Hajrá, Ilaria!
OLASZORSZÁG
Ha a legjobb akarsz lenni,
de mindig csak az ezüstig jutsz el,
az az őrületbe tud kergetni.
Ha az ember tudja, hogy létezik nála erősebb versenyző,
az még inkább motivál.
Sokat kellett fejlődnöm ahhoz, hogy hazai csúcsot állítsak fel.
Natalja videóit nézve jöttem rá arra, hogyan érhetem el ezt a célt.
Úgy vélem, a szabadtüdős merülés alapja a mentális nyugalom megteremtése.
Ha sikeresek akarunk lenni a víz alatt,
meg kell találnunk a lelki nyugalmat ahelyett,
hogy valamiféle célt hajszolnánk.
Máshogy kezdett hozzáállni a versenyekhez.
Végtelenül nyugodt volt.
Jól van, elég lesz.
Egy elképesztő, 224 méteres teljesítmény.
Hihetetlenül boldog volt, mikor végre meglett az aranyérem.
Gratulálok az olasz bajnoki címhez!
Igen, fantasztikus, végre sikerült!
Ez volt az a pillanat,
amikor elmélyült a barátságunk.
Ez az eredmény meg volt írva a csillagokban.
A szabadtüdőzés egyfajta természetfeletti erőt adott neki.
De a medence túl kicsi volt Alessia számára.
A tenger volt az ő igazi otthona.
Stephen azt hitte, Afrika lesz majd a végzete.
Itt vagyunk a srácokkal Etiópiában.
Etiópia, Szudán,
Sierra Leone,
Nigéria.
Stephen megfontolt, komoly utazó volt.
Ugyanakkor volt, hogy az események kis híján tragikus fordulatot vettek.
Guineában népfelkelés tört ki az elnök ellen.
Reggel óta lövöldöznek.
Folyamatosan azt hallani, hogy…
Összetört, és össze volt zavarodva.
Töprengett, nem kellene-e inkább a barátai példáját követnie.
Megnősülni, családot alapítani.
„Mit kellene tennem? Vajon ez a nekem való élet?”
Egyszer azt kérdezte,
csalódtam-e benne.
Amiatt, hogy bolyong a világban, és maga sem tudja, mi az, amit keres.
Folyton a családomra és a barátaimra gondolok.
Kétségkívül ez életem legnehezebb,
legpocsékabb időszaka.
Na mindegy.
Holnap jelentkezem.
Úgy volt, hogy hazajön, és éli majd a hétköznapi emberek életét.
De előtte még tenni akart egy utolsó kitérőt.
DAHAB, EGYIPTOM
Stephen mindig is szerette a tengert.
Imádott a nyílt vízen búvárkodni.
Hallotta, hogy van egy város Egyiptomban, amit a búvárok Mekkájának neveznek.
Emlékszem, ahogy a part mentén haladva hallgattam a tengert.
Nagy reményeket fűztem ehhez a helyhez.
Steve buszra szállt, és Kairóból egészen Dahabig utazott,
majd ledobta a táskáját, és azt kérdezte: „Hol a kocsma? Igyunk egyet!”
Másnap pedig már ment is merülni. Jó cimborák lettünk.
Mindennap találkozunk.
Rajongott a beduin kultúráért. Arabul is megtanult.
Olyanok voltunk, mint egy család.
Dahabban maradt, és búvároktatóként kereste a kenyerét.
Idejöttem elvégezni a mesterbúvár-tanfolyamot,
így találkoztam Steve-vel.
Ő volt az oktatóm.
Nemsokára mindennap együtt lógtunk.
Táncoltunk, buliztunk.
Dahab Steve második otthona lett.
Vett egy kis házat is. Egyszerűen imádta.
Egy nap azt mondta,
felfedezett egy új dolgot, a szabadtüdős merülést, és ez az igazi.
Kérte, hogy menjek el vele egy tanfolyamra.
Mikor először merültem egy levegővel,
a hétköznapok minden gondja-baja elszállt.
Minden megszűnt létezni. Gyönyörű volt.
Steve beleszeretett a szabadtüdős merülésbe.
Legfőképp a Blue Hole-ba.
A partról a végtelen mélységbe sétálhat be az ember.
Egy hatalmas lyuk tátong a korallzátony közepén,
ami valósággal hívogat.
Van odalent egy kapu. Olyan, mint egy víz alatti kápolna.
Sajnos a helynek meglehetősen rossz hírneve van.
Sokan odavesztek már.
Ez a legveszélyesebb merülőhely a világon.
Állítólag száznál is több életet követelt már.
A halálesetek számát tekintve a Blue Hole a Mount Everestnél is veszélyesebb.
Engem is beleszámítva alig néhány szabadtüdős búvár jutott rajta át.
Natalja Molcsanova volt az egyetlen nő, akinek sikerült.
Átúszni a kapun életre szóló élmény volt.
Ez a merülés valamit felszabadított benne.
Úgy érezte, rettenthetetlenné vált.
Ez tette a világ legjobb szabadtüdős búvárjává.
A kapura tényleg készen kell állni.
Rettentő csalóka hely egy búvár számára.
Meg kell találni a kijáratot.
Ha valamilyen oknál fogva nem látod tisztán,
magadra maradsz.
És ha valami gubanc van, esélytelen kijönni onnan.
Harminc méternyi szikla van a fejed felett.
A Blue Hole mellett
emléktáblák sorakoznak az áldozatok tiszteletére.
A barátom a Blue Hole-ban halt meg.
Pont akkor, amikor Egyiptomba költöztem.
A Blue Hole azért veszélyes, mert mély.
De ilyen a tenger.
Mi csak porszemek vagyunk.
Azt mondtad, az a célod,
hogy Natalja Molcsanova után te legyél a második nő a világon,
aki minden világcsúcsot megdönt.
Mit gondolsz, mennyi idő kell majd ehhez?
Nem tudom.
Nyilván ez az álmom.
Szerintem minden sportolónak ez az álma.
De nagyon nehéz lesz.
Natalja Molcsanova, a mélység bajnoka.
Több mint 40 szabadtüdős merülési csúcsot tart,
melyek közül néhányhoz hihetetlen, halált megvető bátorság kellett.
Ma 101 méterig merültem.
Ez 101 méter jelent lefelé, majd felfelé,
ami több mint két Szabadság-szobor egymásra rakva.
Natalja volt az első nő, aki 101 méterig merült egy versenyen.
Ezt a rekordot sokáig tartotta.
A 101 méter volt az a varázslatos táv, amit Alessia próbált túlszárnyalni.
Szeretnék pár métert javítani.
Remélem, sikerül jóval 90 méter alá mennem,
hogy pár év múlva meglehessen a három számjegyű eredmény.
Mindenkinek kell, hogy legyen egy álma, amiért minden erejével küzd,
mert úgy tényleg minden lehetséges.
Le tudnád írni, milyen érzés ilyen mélységekig merülni?
Mesélnél a testedet érő nyomásról?
Minél mélyebbre merülök,
a nyomás annál erősebben préseli bennem össze a levegőt,
míg a tüdőm akkora lesz, mint az öklöm.
Harminc méter után a nyomás elkezd tolni lefelé.
Ezt hívják szabadesésnek.
Én ezt élvezem a legjobban.
Olyan érzés, mintha repülnél.
Egészen egyedülálló az a csend.
Mintha a Föld legutolsó csendes pontján lennék.
Az ember teljesen átadja magát. Olyan ez, mint egy delírium.
De az, ahogy a mélység húz lefelé, rémisztő lehet,
még egy búvár számára is.
Ki kell szakadni ebből a meditatív állapotból.
Ugyanis a munka akkor kezdődik, mikor az ember elindul visszafelé.
Akkora távot kell megtenni, mint egy 70 emeletes felhőkarcoló.
A nyomást leküzdeni olyan, mint árral szemben úszni.
Az oxigén ráadásul ekkor már igencsak fogytán van.
Ahogy tempózol felfelé, a pulzus nő, és az oxigén még gyorsabban fogy.
Megeshet, hogy nem marad elég oxigén ahhoz, hogy tovább bírd.
Ilyenkor jön az eszméletvesztés.
Az agy lényegében kikapcsol.
Ez nem jelenti azt, hogy az agy haldoklik,
ez inkább egyfajta biztonsági mechanizmus.
Az agy úgy védi magát, hogy minden funkcióját kikapcsolja.
Ettől a pillanattól kezdve még van egy-két perc,
mielőtt megkezdődne az agy károsodása.
Még egyszer!
Ha nincs megfelelő orvosi ellátás, elég gyorsan bekövetkezhet a tragédia.
Szóval ez nem gyerekjáték.
Steve-vel éveken át egyre mélyebbre próbáltunk merülni.
Kialakult köztünk egy verseny.
Én a belga csúcsot akartam megdönteni, ő pedig az ír rekordot, ami 61 méter volt.
Amikor az ember versenyezni kezd, egyre csak hajtja magát.
Eleinte párszor elájult.
A falnak ütögette a fejét, és azt mondta: „Gyerünk!
Nem bírom, de akkor is megcsinálom.”
- Mennyi volt? - Hatvan méter.
- Oké. - Francba!
De Steve sosem adta fel.
Büszke volt arra, hogy ő a legjobb ír szabadtüdős.
A szabadtüdőzés ugyanakkor azért is vonzotta,
mert határokat szabott.
Amiket feszegetni lehetett.
A szabadtüdős merülés egy extrém sport.
Az extrém sportoknak pedig extrém következményei lehetnek.
STEPHEN KEENAN REKORDKÍSÉRLETE, GÖRÖGORSZÁG
Stephen!
Steve-nek súlyos eszméletvesztése volt.
A biztonsági csapat egyszerűen tehetetlen volt.
Kis híján meghalt.
Nem akarta, hogy ezt másnak is át kelljen élnie,
és egyre inkább vonzotta a biztonsági búvárkodás.
Steve-nek volt a legjobb szakmai háttere,
hiszen egy szabadtüdős merülőn igazán csak egy másik szabadtüdős segíthet.
Egy könnyűbúvár nem nyújthat segítséget,
mert a dekompresszió miatt lassabban jöhet felszínre.
Ha valami történik, gyorsan kell reagálni.
A szabadtüdős balesetek 99%-a az utolsó tíz méteren belül történik.
Ha baj van, lezárjuk a légutakat, hogy a búvár ne nyelhessen vizet,
majd a felszínre visszük.
Utat kérünk a mentéshez!
Keményen küzdött a hírnévért.
Egyedül csinálom. Szóval…
Steve aztán lehetőséget kapott,
hogy Kalamatában a biztonsági csapat tagja legyen.
Ez volt az első nagy nemzetközi versenye.
AIDA VILÁGBAJNOKSÁG 2013, KALAMATA, GÖRÖGORSZÁG
Natalja fia, Alekszej Molcsanov volt az akkori férfi világcsúcstartó.
Minden idők legmélyebb merülésére készült.
Az édesanyja is figyelte őt.
- Tartsátok a távolságot! - Nyolcvan.
Steve volt az első biztosító.
Neki kellett a legmélyebbre merülni.
Stephen leúszott 30 méterig.
Biztonsági búvárként tudod,
hogy veszel egy mély levegőt, lemerülsz,
és ha minden jól megy, felúszol a versenyzővel.
Egy percnél tovább sosem kell lent lenni.
De Steve már jó ideje várt odalent, 30 méteren,
és érezte, hogy fogy a levegő.
Gyerünk, Alekszej!
A 3:30 nagyon sok.
Andrea, menj le te is!
- Baj van! - Aha.
Baj van?
Steve-nél már megkezdődött a rekeszizomrángás.
Másodpercekre volt az eszméletvesztéstől.
Aztán látta, hogy Alekszej 40 méter körül bajban van.
Azonnal döntenie kellett, hogy Alekszejt menti meg, vagy saját magát.
Lélegezz, Alekszej! Lélegezz!
Lélegezz, Alex!
Lélegezz, cimbora! Jól van.
Súlyos tüdőkárosodásom lett.
Anya mondta, hogy Steve mentett meg.
Nagyon hálás vagyok az önzetlenségéért.
Ez volt az első találkozásom Stephennel. A baleset miatt ismertem meg.
Onnantól ő volt a verseny sztárja. Mindenki tudta, ki ő.
Stephen Keenan.
Ő mentette meg a világbajnokot.
A történet fő szenzációja a hős mentőbúvár volt.
Akkoriban ez volt a legmélyebb mentőmerülés versenykörnyezetben.
Hősies cselekedet volt.
Meg akarta menteni Natalja fiát,
és olyan komolyan vette a munkáját, hogy magát is veszélybe sodorta.
Ez a harmadik edzésnap.
Boldog vagyok, mert már sikerült egyéni csúcsot döntenem.
Megvan a 88 méter.
Alessia egyre közelebb került a bűvös 101 méterhez.
De nem ő volt az egyetlen.
Kiváló merülés!
A japán Hiroszi Hanako komoly kihívó volt.
Mit üzenne a verseny kapcsán?
Ezúttal világcsúcsot döntök.
Köszönöm.
Hanakónak van egyfajta ősi kapcsolata a tengerrel.
A szabadtüdőzésre született.
Amikor merülök,
gyakran azt képzelem, hogy úgy úszom…
HIROSZI HANAKO JAPÁN VÁLOGATOTT
mint egy bálna vagy egy delfin.
Hanako egyre komolyabb mélységeket ért el,
így Alessiának lépnie kellett.
Alessia Zecchini fantasztikus teljesítményt nyújtott.
A merülése minden szempontból rendkívül elegáns volt.
Hanako és Alessia rivalizálása egészen lenyűgöző volt.
Hanako következetesen haladt mélyebbre és mélyebbre.
Alessia pedig visszavágott.
Nyolcvankilenc méter.
Kilencven.
Kilencvenkettő.
Kilencvenhárom.
Milyen mélyre merültél?
Kilencvennégy méterig.
- Hány méter volt? - Kilencvennégy.
A mindenit! Zecchini nem tud megállni.
Natalja Molcsanova hosszú évekig egyeduralkodó volt a sportágban,
ez a két lány meg hirtelen a nyomába ért.
De ha az ember a határait feszegeti egy világcsúcs miatt,
sok minden félrecsúszhat.
Ő minden idők egyik legjobbja
az egyik legveszélyesebb extrém sport, a szabadtüdős merülés történetében.
Natalja Molcsanova múlt vasárnap is merülni ment,
majd egyszerűen nyoma veszett.
Natalja Molcsanova Spanyolország partjainál tűnt el.
Nem találták meg a holttestét.
Molcsanova fia, Alekszej,
aki maga is csúcstartó a sportágban, a New York Timesnak így nyilatkozott:
„Úgy tűnik, ő már a tengerben marad. Azt hiszem, örülne neki.”
Az egész annyira szürreális volt.
Nagyon megdöbbentett.
Mélyen érintett, mert Natalja nagyon erős nő volt.
Elveszítettük Natalja Molcsanovát.
Az általa elért eredmények elismeréseként
emlékezzünk rá egyperces lélegzet-visszatartással!
A hír minden búvárt megrendített.
Rájöttek, mekkora veszélynek vannak kitéve.
Ha a világ legjobbjával megtörtént, akkor bárkivel, bármikor megeshet.
Natalja balesete után
rájöttem, milyen veszélyes is lehet ez a sport.
Egyre nagyobb mélységekig jutottam.
A mélység fekete, sötét és magába zár.
Odalent olyasmit is láthat az ember, ami nem is létezik.
Úrrá lett rajtam a félelem.
Vissza akartam menni, fel, a felszínre.
Nem éreztem magam biztonságban.
Stephen arra gondolt,
hogy biztonsági búvárként szerzett tapasztalatait kamatoztatva
búvárközpontot nyit.
Stephen és a barátai összespóroltak némi pénzt,
és felépítettek egy bázist a dahabi tengerparton.
Itt állok a búvárközpont épülete előtt.
Itt dolgozom.
Nagyon büszkén mesélt róla.
Végre elindított egy sikeres vállalkozást.
Az álmainak élhetett.
Nagyon büszke voltam rá.
Végre talált egy életcélt.
Szia, Steve! Szevasz!
Szevasz!
Egy kellemes, nyugis este a Dahab Freediversnél.
Az első találkozásunkkor nagyon tartottam tőle.
Ő volt a legelismertebb mentőbúvár.
Hallottam arról, amit Alekszejért tett.
Olyan helyet kerestem, ahol oktathatok.
Azt kérdezték, csatlakoznék-e a csapathoz, én meg igent mondtam.
Én kezeltem a közösségi médiát.
Steve nem szeretett a figyelem középpontjában lenni,
de ezt nem úszhatta meg.
Mondtam neki, hogy őt mindenki ismeri,
muszáj reklámoznia magát.
SZABADTÜDŐS TANFOLYAMOK STEPHEN KEENANNEL
Mivel Stephen mindenkit ismert a sportágban,
olyan vendégoktatókat is sikerült meghívni, mint Alekszej Molcsanov.
Ez rengeteg szabadtüdős búvárt idecsábított.
Híresek lettünk.
Mit jelent számodra a siker?
A törekvéseink, céljaink, álmaink beteljesülését.
Egyiptomban élek, és egy szabadtüdősbúvár-központot vezetek.
Boldog vagyok. Szeretem a munkám.
Az élet más területein viszont kevésbé vagyok sikeres.
Sajnos már elmúltam 38, és nincsenek gyerekeim.
Szóval ezen a területen még nem igazán teljesedett ki az életem.
Volt pár kapcsolata Dahabban,
de semmi komoly.
Vágyott a szerelemre, egy stabil kapcsolatra, családra.
Ezek valahol nagyon hiányoztak neki.
Egy különleges emberrel kellett találkoznia.
Köszönöm, hogy időt szakítasz rám és a műsor hallgatóira.
Én köszönöm, és nagyon örülök.
Nem hajtod túl magad néha azért, hogy megdönts egy újabb rekordot?
A fiatal sportolókra ez elég jellemző.
De, persze.
Fogalmunk sem volt, hogy világcsúcsot akar dönteni.
Nem akarta, hogy aggódjunk, ezért nem mondta el.
Mit szeretnél elérni a következő hónapokban?
Szeretnék mélyebbre merülni.
Egy új világcsúcs a terv.
Ez a célom.
- Mi a következő versenyed? - A Vertical Blue.
VERTICAL BLUE 2017 SZABADTÜDŐSBÚVÁR-VERSENY
Köszöntünk a Bahamákon, a Vertical Blue versenyen!
Negyvenkét versenyző érkezett a világ minden tájáról,
és tíz országos rekordkísérletet is bejelentettek.
A Vertical Blue a szabadtüdőzés Wimbledonja.
Csodás napunk lesz, kiváló merülésekkel.
Ide csak a legjobbak kaphatnak meghívást.
Alessia Zecchini vagyok Olaszországból.
A versenyen kiváló orvosok és kivételes biztonsági búvárok dolgoznak.
Steve, bemutatnád a csapatot?
Az a cél, hogy tökéletes összhangban legyünk a versenyzőkkel.
Ez nagyon fontos.
Stephen volt a biztonsági búvárcsapat vezetője.
Ő felelt a világ egyik legnagyobb szabadtüdős versenyének biztonságáért.
Mindenkit két búvár biztosít, egy sekély vízi és egy mély vízi.
A mély vízivel nagyjából 20 és 40 m között találkoztok majd, a merüléstől függően.
A Vertical Blue-n komoly biztonsági intézkedések vannak.
A verseny történetében
az egyetlen tragikus eset
egy amerikai sportoló, Nick Mevoli halála volt.
Egy merülést sem szabad félvállról venni, mert nem tudhatod, melyik lesz az utolsó.
Nick már jó ideje túlfeszítette a húrt.
Az események pedig tragikus fordulatot vettek.
Nicknek tüdőödémája volt.
Ez az állapot azt jelenti, hogy a tüdőben lévő erek megrepedhetnek,
és vér szivároghat a levegővel teli üregekbe.
Gyakorlatilag arról van szó, hogy a tüdő szövetei sérülnek,
majd hegesednek.
Ha sok ilyen sérülés történik, a probléma halmozódik.
Nick tüdejében a legutolsó alkalommal súlyos ödéma keletkezett,
és már nem tudtuk megmenteni.
Most az orvosi csapattól is kaptok pár jótanácsot.
Jól van, rövid leszek.
Ha úgy látjuk, hogy valaki veszélyben van,
felhatalmazásunk van arra, hogy eltiltsuk a merüléstől.
Azt szoktam mondani, hogy menjenek haza, és legyenek a családjukkal.
Nem akarom, hogy negyvenévesen oxigénre kötve kelljen élniük,
csak mert tönkretették a tüdejüket.
A versenyen fel kell hozni egy kártyát,
ami egy lemezre van erősítve a célmélységben.
Ez a bizonyíték.
Előveszi a kártyát.
A fehér lap 100%-os teljesítményt jelent.
- Ez az! - Igen!
Ha egy búvár segítségre szorul, vagy elveszíti a kontrollt,
még ha ez a felszínen is történik, diszkvalifikálják, piros lapot kap.
A sportolók a kéthetes verseny alatt hatszor próbálkozhatnak.
A dolog egyszerű. Az nyer, aki a legmélyebbre merül.
…ő jön majd érted.
Rendben.
Nagy terveim vannak.
Bizony.
Most a világcsúcs a lényeg. Ez mindennél fontosabb.
Nyilvánvaló volt, hogy Alessia új világcsúcsot akar felállítani.
A határait feszegette.
Sajnos Alessia nem igazán bírta a sötétséget.
A Vertical Blue pedig egy különleges hely. Valójában egy beomlott barlang.
Olyan, mintha az űrben lenne az ember.
Már jön visszafelé.
Stephen Keenan, a mély vízi biztonsági búvár már indul is elé.
ALESSIA ELSŐ MERÜLÉSE A VERSENYEN
Szép munka, Alessia!
- Lélegezz! - Lélegezz!
Lélegezz!
Jól vagyok.
A versenybírók tanácskoznak.
Sajnálom, Alessia, ez piros lap.
ALESSIA MÁSODIK MERÜLÉSE
- Lélegezz! - Fogd meg! Tartsd!
Tartsd! Tartsd meg!
Tartsd a fejét!
ALESSIA HARMADIK MERÜLÉSE
Lélegezz!
Tartsd meg! Valaki tartsa! Tartsd meg! Emeld fel!
Fel! Jól vagy?
Gyerünk! Tartsd meg!
ALESSIA NEGYEDIK MERÜLÉSE
Nagyon keményen küzdött.
Többször is elvesztette az eszméletét.
Sok búvárnak nagyon nem tetszett, amit csinál.
Megvizsgáltam, nincs-e tüdőödémája.
Kérdeztem, hogy köhög-e fel vért.
Azt mondta, nem.
Én… őszintén szólva, nem igazán hittem neki.
Figyelj!
Ezt nem csinálhatod meg újra. Itt semmiképp.
Szeretném, ha sikerülne.
De ehhez kell egy rendes terv.
Kicsit vissza kell venned.
Mondtuk, hogy egy-két napig nem merülhet.
Erre mérgében elindult, hogy átússza az öbölt.
Röviddel azelőtt ájult el,
és féltünk, hogy baja esik, mikor már kiúszott.
Alessia!
A viselkedésével nem sok barátot szerzett.
Egyesek úgy gondolták…
hogy rosszul kezeli a helyzetet.
Alessia rendkívül lobbanékony volt, ezt mindenki tudta.
Most miért vagy a dühös? Csak rosszul indultál. Nyugi!
Egyesek még heccelték is azzal, hogy ehhez a mélységhez ő túl kevés.
Az internetes trollok durva kritikákkal illették.
Sziasztok! Csak szeretnék mindenkit megnyugtatni, hogy jól vagyok.
Ne higgyetek a facebookos pletykáknak, nem ájultam el 20 méteren.
Nem volt tüdőödémám.
A merülés összességében jól ment,
és szeretném, ha senki nem terjesztene hazugságokat.
Meg kell tartani a fejét, hogy ne bukjon hátra.
Ha a nyelv hátracsúszik, és folyadék jut a gégébe,
az rángógörcsöt okozhat.
Minden reggel megbeszélést tartottunk, és minden versenyzőről beszéltünk.
Elájult, de nem emlékezett semmire. Azt mondta, gond nélkül feljött.
Stephen pontosan tudta, kinél nagy a kockázat.
Minden búvárt tanulmányozott, ismerte a gyenge pontjaikat.
Előre megmondta, ki az, akire oda kell figyelni,
és mindig igaza lett.
Félelmetes volt.
Alessia az őrületbe kergette Stephent,
aki minden apró kis hibát látott, amit Alessia elkövetett,
és ami valószínűleg az ájulásokhoz is hozzájárult.
A verseny szünetében Stephen edzeni kezdte Alessiát.
ALESSIA ELSŐ EDZÉSNAPJA STEPHENNEL
ALESSIA MÁSODIK EDZÉSNAPJA STEPHENNEL
Lélegezz!
ALESSIA HARMADIK EDZÉSNAPJA STEPHENNEL
- Jól vagy? - Jól vagyok.
Az első pillanattól megbíztam benne.
Úgy éreztem, ő az egyetlen, aki fel tud készíteni.
Jól vagy?
A tekintete ragadott meg leginkább.
A szeme olyan kék volt, mint a tenger.
Elég volt egyetlen pillantása. Ahogy merülés előtt összenéztünk.
Ez adott erőt.
Vele biztonságban éreztem magam a sötétségben is.
A versenyzők és biztonsági búvárok között igen különleges a kapcsolat.
Alessia például minden merülésekor hozzád fordul.
Igen, ez egy nagyon fontos dolog. A szabadtüdőzés egy mentális sport is.
Sok apróság befolyásolhat egy merülést.
És ha valaki merülés közben biztonságban akarja érezni magát,
nyilvánvalóan örül, ha ott van mellette egy ismerős.
Megnyugtatja a tudat, hogy a biztonsági búvár ismeri őt.
Tudja, hogy merül, milyen tempóval, és milyen szokásai vannak.
Aki tudja, mire kell figyelni.
Volt közöttük egy kapcsolat, ami túlmutatott a merülésen.
Létezik egyfajta összhang,
amihez nem kellenek szavak vagy idő.
És ez az összhang látható volt közöttük.
Először ilyet csináltál, aztán meg: „Ne!”
Jól van.
Atyaég!
A VERSENY UTOLSÓ HETE
ALESSIA MÁR CSAK KÉTSZER PRÓBÁLKOZHATOTT, HOGY ÚJ VILÁGCSÚCSOT ÁLLÍTSON FEL
A világcsúcskísérletben komoly kihívók a japánok.
Félsz tőlük?
Igen, tartok a japán versenyzőktől.
Száz méter. Komoly kihívás volt.
Japán országos csúcs.
Ideges voltam.
Stephen odajött hozzám, és határozottan megragadta a vállam.
Azt mondta: „Nem lesz semmi baj. Vigyázok rád.”
- Második biztosító! - Már mindkét biztonsági búvár vele van.
Kissé lelassul.
HANAKO ELSŐKÉNT KÍSÉRLI MEG MEGDÖNTENI NATALJA 100 MÉTERES NŐI REKORDJÁT
Itt is van.
Jól vagyok.
A versenybírók pedig fehér lapot adnak!
A japán Hiroszi Hanako
Natalja után az első nő, aki elérte versenyen a 100 métert.
Hatalmas merülés volt!
Amikor Hanako elérte a 100 métert,
Alessiában begyulladtak a rakéták.
ALESSIA ÚJ VILÁGCSÚCSKÍSÉRLETE 102 MÉTEREN
Stephen Keenan már elindult felé.
Negyven méter.
Már érkezik.
- Első biztosító. - Elért az első biztonsági búvárhoz.
Szurkolunk Alessiának.
Lélegezz!
Gyerünk!
Jól vagyok.
Ez az!
Maradj fent!
Megvan a kártya!
Maradj fent, Alessia!
Lássuk a bírói döntést!
Fehér lap!
Csodálatos volt. Egyszerűen nem akartuk elhinni.
Szent ég!
Három napon át folyton elájul, aztán világcsúcsot merül. Létezik ilyen?
Nagyon boldogok voltunk, mert teljesült a vágya.
Csodás volt megölelni Steve-et a merülés után.
Egyszerűen fantasztikus.
Nagyon boldog vagyok.
Régi álmom vált ma valóra.
Koccintsunk Alessiára!
- Szia! - Szia, Ale! Boldog vagy?
Nagyon!
- Szuper voltál, ugye tudod? - Igen, tudom.
Mi jár most a fejedben?
Nagyon boldog vagyok. Lenyomtam mindenkit.
Ha az ember eljut odáig…
hogy megdönt egy világcsúcsot,
nagyon magasra kerül a mérce.
Ilyenkor kezd a dolog aggasztóvá válni.
A versenyzőknek e-mailben kell elküldeniük az utolsó napi célkitűzésüket,
amiben megírják, milyen mélységig merülnének.
A bejelentés titkos,
mégpedig azért, hogy biztonsággal teljesíthető célmélységet adjunk meg.
Itt kell egy kis sakkozás és némi stratégia.
Ha valaki túl nagy mélységet ad meg, félő, hogy nem tudja majd teljesíteni.
Ha viszont túl keveset jelent be,
valaki más nyerheti meg a versenyt.
Nagyon nehéz dönteni.
Ha hibázom, abból baj lehet, és piros lap lesz a vége.
Ez…
nagyon nehéz.
A VERSENY UTOLSÓ NAPJA
Beszéltél a határokról. Hol vannak Alessia Zecchini határai?
Szerintem nincsenek határok.
Egész addig nincsenek, míg ki nem szállok.
Köszöntünk újra a Vertical Blue-n!
A szabadtüdős merülés világában ma történelmi pillanatnak lehetünk tanúi.
Itt van velem a verseny házigazdája, William Trubridge szabadtüdős búvár.
Hogy látod a mezőnyt? Főként a hölgyekre lennék kíváncsi.
Elképesztő.
A verseny történetében talán sosem láttunk még ilyet.
Úgy tűnik, még mindig vannak tartalékaik. Ma még nagyobb tűzijátékra számíthatunk.
Hamarosan még több izgalmas merülést láthatunk.
Jön egy újabb világcsúcskísérlet.
Öt, négy, három, kettő, egy.
HANAKO ÚJ VILÁGCSÚCSRA KÉSZÜL EGY 103 MÉTERES MERÜLÉSSEL
Hiroszi Hanako újból történelmet akar írni.
Egy méterrel mélyebbre merészkedve új világcsúcsot állítana fel 103 méteren.
Már 90 méter alatt jár.
- És… - Száz méter!
Száz méter!
- És odaért! - Odaért!
Hiroszi Hanako elérte a 103 métert!
Gyerünk, Hanako!
Nagyot kell még innen úsznod.
- Kettő negyvenöt. - Kettő negyvenöt.
A versenyző tehát a japán Hiroszi Hanako,
aki 103 méterrel új világcsúcsot akar felállítani.
Jól vagyok.
Megvan a kártya!
Fehér lap!
Hanako hiba nélkül merült.
Százhárom méter hiba nélkül. Világcsúcs. Elképesztő.
Aki elsőként hibátlanul teljesít,
az még nagyobb nyomást helyez arra, aki utána következik.
Egy ilyen merülés után új világcsúcskísérletre vállalkozni
hatalmas kihívás.
Tíz másodperc!
Öt, négy, három, kettő, egy.
ALESSIA EGY MÉTERREL AKARJA MEGDÖNTENI HANAKO ÚJ VILÁGCSÚCSÁT
Alessia Zecchini, Olaszország.
Száznégy méteres világcsúcskísérlet.
A versenyt élőben lehetett követni az interneten.
A nap utolsó világcsúcskísérlete.
Ahogy láttam lefelé úszni…
szinte megbénított az aggodalom.
Megnézitek a szonárt?
Felszíni csapat, mit mutat a szonár?
Nálam nincs jel. Többiek?
- És Alessia… - Nyolcvan méteren lehet.
Nincs jel.
A szonár által küldött jelekből kiderül, ha a búvár esetleg megállt.
Valami zavarja a jelet.
- Két perc. - Két perc letelt.
- Nyolcvan? - Nem tudjuk.
- Jól van.
- A merülési idő most kettő-tizenöt. - Kettő-tizenöt, 70 méter.
Már látnunk kellett volna, hogy jön visszafelé.
Első biztosító!
STEPHEN ELINDUL ALESSIA ELÉ
Itt is van.
Jól vagyok.
És ott volt.
Nem nyelte el a végtelen sötétség.
A versenybírók tanácskoznak. A kártyát felhozta.
Nem tudni, mi lesz, de a kártya megvan.
Világcsúcs, 104 méter!
Egyszer csak felbukkant, és letarolta a mezőnyt.
Világcsúcsot merült,
amivel egyből elhallgattatta a kétkedőket.
Világossá vált, hogy Alessiában a természet ereje lakozik,
és ott a helye az élvonalban.
Megvan az új világcsúcs, 104 méter, és nagyon boldog vagyok.
Köszönöm mindenkinek! Ez fantasztikus! Egyelőre ennyi. Sziasztok!
És az első helyezett
egy hihetetlen, 104 méteres merüléssel
és egy új világcsúccsal,
Alessia Zecchini!
Alessia Stephen nyakába ugrott.
Steve tényleg hitt benne.
Volt Alessiában valami, ami miatt tudta, hogy képes rá.
Egy percig sem kételkedett benne.
Nagy tapsot kérek Alessia Zecchininek!
- Szia, Alessia! - Szia!
- Isten hozott! - Köszönöm.
Gyönyörű vagy, tehetséges és fiatal. Megvan benned minden.
Kilenc világbajnoki arany, négy ezüst, egy bronz.
És az eredmény, ami talán a leghíresebb, és amire annyira büszke vagy,
hogy még a nyakadban is viseled,
a 104 méteres világcsúcs.
Vannak új ambícióid, terveid, céljaid?
Még azután is, hogy ő lett a női világcsúcstartó,
Natalja teljesítménye inspirálta.
Alessiát azok az eredmények motiválták,
amelyeket Natalja még életében elért.
És egy kihívás még hátra volt.
A kapu Dahabban.
Senki sem hitte, hogy képes rá.
Ő pedig be akarta bizonyítani
magának és a világnak, hogy igenis meg tudja csinálni.
A sors úgy hozta,
hogy Stephen vállalta el Alessia felkészítését Dahabban.
Az összhang pedig egészen elképesztő volt Alessia és Stephen között.
ÉPPEN ÍR…
SZIA, STEPHEN! HOGY VAGY?
HOL VAGY ÉPP A NAGYVILÁGBAN?
SZIA, BAJNOK! DAHABBAN VAGYOK.
NEM AKARSZ VELEM EDZENI?
SZUPER ÖTLET
HURRÁ! ALIG VÁROM, HOGY ÚJRA LÁSSALAK!
Stephen mondta, hogy kimegy Alessiáért a reptérre.
„Ide nézzetek!”
mondta, és elővett egy reptéri irányítótáblát, amin Alessia neve állt.
Rettentő izgatott volt, nagyon örült.
Azt akarta, hogy Alessia érkezésekor minden tökéletes legyen.
Még nem mondtam el, hol vagyok.
Eljöttem Dahabba edzeni.
Gyönyörű itt.
Oké, minden kész. Itt vagyunk a búvárközpontban.
Most pakolunk össze,
aztán irány a tenger! Megmutatom nektek a Blue Hole-t.
Jobban izgult, mint én,
és ez nagyon aranyos volt.
Ez nagyon béna.
De mindketten elég suták voltunk.
Először láthattunk valakit átúszni a kapun,
és az, hogy ennek részesei lehettünk, hihetetlenül izgalmas volt.
Együtt jártunk edzeni.
El sem akartam hinni, hogy Alessiával edzhetek.
Mikor megjelent egy szendviccsel és kólával,
rögtön tudtam, hogy imádni fogom.
Oké, most emeld fel a térded!
Akkor merült világcsúcsot.
Egyik nap edzésen megismételte előttünk.
Inspiráló volt látni,
hogy olyan mélységeket ér el, amilyenekről én csak álmodoztam.
Még Steve is azt mondta, olyan, mintha gyerekjáték lenne neki.
De hát ő ilyen volt, ez volt Alessia.
Alessia és Steve sülve-főve együtt voltak.
Együtt edzettek, és készültek a kapura.
Heteken át minden este beszélgettek edzés után.
Mindent átvettek, átbeszélték a következő célkitűzéseket.
Egy újabb este a Dahab Freediversnél.
Minden estét együtt töltöttek.
Köszönjetek!
Helló!
Köszönjetek, srácok!
Hali!
Szuper volt az a nyár.
Különleges kapcsolat volt közöttük.
Nagyon összeillettek.
Simon, utólag is boldog szülinapot! Remélem, szuper napod volt.
Sajnálom, hogy csak én köszöntelek fel.
Vagyis, várj csak! Van itt még valaki.
Boldog szülinapot!
Imádta a sivatagot.
Csodálatos volt az a boldogság, amiben osztoztunk.
Úgy éreztük, ez valami egészen különleges.
Megnyerjük a világbajnokságot.
Világcsúcsokat állítunk majd fel.
És ez a fantasztikus hölgy
megnyeri majd a világbajnokságot.
Bizony.
Aznap este mind együtt voltunk. Afféle búcsúeste volt.
Emlékszem, Steve Alessiához fordult, és azt mondta:
„Natalja Molcsanova után te leszel az első nő, aki átúszik a kapun.”
Mondtuk Stephennek,
hogy vigyázzon Alessiára.
Biztonsági búvárként ő erre csak annyit mondott…
„Bízzátok rám!”
2017. JÚLIUS 22.
Merülés előtt még egyszer átbeszélünk mindent.
Ő az edzőm, Steve, ők pedig mind búvárok.
Hamarosan indulunk.
Még előkészítem a felszerelést,
aztán irány a víz!
Steve kérte, hogy fotózzam végig a merülést.
Még a merülés előtti eligazításon is fotóznom kellett.
Steve mindenkivel átvett mindent.
Mindenki tudta, mi a dolga.
Az volt a terv, hogy Alessia a kötél mentén lemerül 52 méterre,
majd a kapu alatt 30 métert úszik vízszintesen.
Ahogy átér a kapun,
megkeresi a másik biztonsági kötelet,
ahol Steve már várni fog rá.
Natalja monofinnel merült.
Alessia viszont uszony nélkül akart átúszni a kapu alatt.
A legnehezebb módszert választotta.
Talán azért döntött így,
mert a világ legjobbjánál is jobb akart lenni.
Minden időzítve volt.
Gyakorlómerüléseket végeztek,
hogy lássák, pontosan mennyi idő kell lemerülni 52 méterre,
és mennyi időbe telik majd 30 métert úszni vízszintesen.
Elindítottunk egy visszaszámlálást,
hogy Steve időben odaérjen Alessia elé.
Elindultam két technikai búvárral,
hogy elkészítsem a felvételeket.
Nekem kellett tartanom a kötelet, miután Alessia lemerült,
megvárni, míg érzem, hogy leér az aljára, majd leúszni pár métert.
Ha látom, hogy nem jön vissza, feljövök, és kész.
A kapu átúszása után
csak meg kellett találnia a kötelet a túloldalon, és felhúznia magát.
Öt, négy, három, kettő, egy, zéró!
Néztük, ahogy Alessia alámerül.
Fogtam a kötelet, hogy érezzem, amikor leér az aljára.
Miután éreztük, hogy elengedte a kötelet,
jeleztünk a csapat többi tagjának, hogy Alessia rendben odaért a kapuhoz.
Ekkor kellett volna Steve-nek elindulnia.
Tíz másodperc!
Elkezdtem visszaszámolni Steve-nek.
Öt, négy, három…
De ő kért még tíz másodpercet.
Nem értettem, miért, mert egész odáig minden a terv szerint haladt.
Lehetséges, hogy túl magas volt a pulzusa,
és szüksége volt még pár másodpercre, hogy készen álljon.
Nem tudom, nem kérdezhettem rá, mivel a merülésre készült,
nem válaszolt volna.
Kellett egy kis idő, mire jelezte, hogy készen áll.
STEPHEN AZ EREDETI TERVHEZ KÉPEST 20 MÁSODPERCCEL KÉSŐBB INDULT EL
ALESSIA A TERVEZETTHEZ KÉPEST TÍZ MÁSODPERCCEL KORÁBBAN ÉRT ÁT A KAPUN
Alessia átért a kapun, de Steve nem volt ott.
Nem látta a kötelet.
Rossz irányba kezdett úszni.
Nem vette észre, hogy már átért.
STEPHEN ÉS ALESSIA 30 MÁSODPERCCEL KERÜLTÉK EL EGYMÁST
Egyik kezem a kötélen volt.
Vártam, hogy meghúzzák, jelezve, hogy elindultak felfelé.
De a kötél nem mozdult.
Aggódni kezdtem.
Gondoltam, Alessia talán lassabb volt egy kicsit, várjunk még.
Már fel kellett volna jönniük,
mire átúsztunk a túloldalra.
Rögtön tudtam, hogy baj van.
Túl sok idő telt el.
Valami nem stimmelt.
Alessiának azonnal el kellett indulnia felfelé.
Nem tudta, hogy teljesen rossz helyen van.
Láttam, hogy Steve hirtelen elúszott a kötéltől.
Könnyűbúvárként semmit sem tehettem.
Nagyon messze volt tőlem.
Csak üvöltöttem.
Láttam a kötél végét.
Nem volt ott senki.
Egyiküket sem láttuk.
Gyors döntés kellett. Arra gondoltunk, talán az áramlat erős,
és nagyobb területet kéne átkutatnunk.
Harminc méterrel arrébb rengeteg turista sznorkelezett.
Olyasvalakit kerestünk, aki láthatóan nem tud rendesen úszni.
Sehol sem láttam őket.
Úgy döntöttem, feljövök, hátha már ők is felértek.
Nem volt rá magyarázat.
Úsztam, ahogy csak bírtam.
Tudnom kellett,
hogy élnek-e még.
Az első métereken minden normálisnak tűnt.
Aztán elértem a kapuhoz.
Emlékszem, ahogy úsztam, éreztem, hogy ez most eléggé megterhelő.
Aztán jött a baj.
Steve nem volt sehol, ahogy a kötél sem.
Próbáltam követni a zátonyt,
hátha meglátom a kötelet,
de rájöttem, hogy így nem fogom megtalálni.
Hibáztam.
Aztán hirtelen ott termett Steve.
Emlékszem, megfogta a kezem.
Úszott velem, hogy felvigyen a felszínre.
Az első másodpercekre nem emlékszem,
csak arra, hogy egy idő után körülnézek, és nem értek semmit.
Steve arca a vízben volt.
Kiabáltam Alessiának, hogy emelje ki a fejét a vízből.
Nem vettem észre, hogy Alessia nincs magánál.
Mikor kiabáltam, és akkor már jó ideje kiabáltam,
Alessia hirtelen magához tért, és azonnal Steve segítségére sietett.
Talán többet is tehettem volna érte.
Ha előbb magamhoz térek, vagy nem is tudom.
Ha egyedül vagy, és kezded elveszíteni az eszméleted,
a hátadra kell fordulnod. Ha ezt nem teszed meg, véged.
Steve valószínűleg az utolsó másodperceiben is
arról akart megbizonyosodni, hogy Alessia jól van,
így viszont arccal a víz felé ájult el.
A legrosszabb, hogy nem tehettünk semmit.
Nem tudtuk megmenteni.
Ő megmentett engem, de én nem tudtam őt megmenteni.
Igazi hős volt, és ezt a legvégsőkig bizonyította.
Az utolsó fotón jól látszik, ahogy feláldozza az életét Alessiáért.
A világítótoronynál merültem. Ott, arrafelé.
A merülés után
megnéztem a telefonom.
Még rajtam volt a búvárruha.
Ránéztem a telefonomra, és láttam, hogy volt vagy 50 nem fogadott hívásom.
Felhívtak…
hogy valami történt Steve-vel.
És…
már nem tudták megmenteni.
Rögtön arra gondoltam, hogy miért nem voltam ott.
Hogy megmenthettem volna, ha ott vagyok.
Őt választotta maga helyett.
Biztos vagyok benne, hogy pontosan tudta, egyikük meg fog halni,
és nem akarta, hogy Alessia legyen.
Odaadnám érte az életem.
Az enyémet Stephené helyett.
Sosem bocsátott volna meg magának, ha nem menti meg Alessiát.
Emberek!
Merüljünk, amíg úgy érezzük, itt az idő,
hogy elengedjük a virágokat, és adjunk hálát azért,
hogy ez a csodálatos ember az életünk része volt.
Küldjünk neki abból rengeteg energiából, amit tőle kaptunk!
Mindenki, aki szerette Stephent,
részt vett egy nagy, víz alatti búcsúztatón.
Harminckilenc másodpercre visszatartották a lélegzetüket,
hisz Stephen is 39 évet élt.
Semmi sem mozgatott meg azelőtt annyi búvárt, mint Stephen halála.
Több százan jöttek el. Mindenki itt volt.
Hogy képes egy ember ilyen sokak szívét megérinteni?
Nagyon különleges ember volt, igaz?
A gyásznak van egy önző oldala.
Önzőségből hiányzik, hisz nekem hiányzik.
Hiányzik, ahogy hazajön.
Hiányzik az életemből.
De vigasztal az, ahogyan élt.
Hihetetlenül bátor volt.
A maszáj síkság.
Teljesen egyedül vagyunk.
A Dzsbel Tubkal. Egy szép hegycsúcs Észak-Afrikában.
Stephen egész életében keresett valamit.
Sikerült!
És végül megtalálta azt, amit szeret,
és azt, akivel együtt élhetett az álmainak.
Alessia és a tenger.
Ők voltak a mindenei.
Örökké velem lesz.
Emlékszem a szemeire…
és próbálom felidézni mindazt, amit mondott.
Hogy éljek, legyek boldog…
és higgyek magamban.
Érezd jól magad!
Rendben? Csókollak.
Próbálom felidézni azt, ahogy átölelt.
Ő volt az, aki ráébresztett arra, mit jelenthet egy ölelés.
Egy ölelésből érzed, mit jelentesz a másiknak,
és elárasztanak az érzések, amiben csak ti ketten osztoztok.
Stephen az életét adta Alessiáért.
Egy ilyen fájdalom sosem múlik el.
Az ember továbblép…
de a seb megmarad, és nem gyógyul be soha.
Mindig a szívemben él majd.
Örökre velem lesz,
mert azt akarom, hogy életem végéig velem maradjon.
A KEENAN-DÍJAT STEPHEN TISZTELETÉRE ALAPÍTOTTÁK,
ÉS AZOK A BIZTONSÁGI BÚVÁROK NYERHETIK EL,
AKIK KIVÉTELES ELHIVATOTTSÁGRÓL TESZNEK TANÚBIZONYSÁGOT.
STEPHEN HALÁLA ÓTA ALESSIA 23 VILÁGCSÚCSOT ÁLLÍTOTT FEL MEDENCÉBEN ÉS NYÍLT VÍZEN
MINDEGYIKET STEPHENNEK AJÁNLOTTA
STEPHEN KEENAN, NATALJA MOLCSANOVA, NICK MEVOLI,
CARLA HANSON ÉS KINOSHITA SAYURI EMLÉKÉRE
A feliratot fordította: Usztics Lili